title: Komission täytäntöönpanoasetus (EU) 2019/899, annettu 29 päivänä toukokuuta 2019, Saccharomyces cerevisiae CNCM I-4407 -valmisteen hyväksymisestä lihakaritsoiden, lypsykuttujen, lypsyuuhien, lypsypuhveleiden, hevosten ja lihasikojen rehun lisäaineena ja asetusten (EY) N:o 1447/2006, (EY) N:o 188/2007, (EY) N:o 232/2009, (EY) N:o 186/2007 ja (EY) N:o 209/2008 kumoamisesta (hyväksynnän haltija S.I. Lesaffre) (ETA:n kannalta merkityksellinen teksti.)

text:
                  3.6.2019

                  FI

                  Euroopan unionin virallinen lehti

                  L 144/32

         KOMISSION TÄYTÄNTÖÖNPANOASETUS (EU) 2019/899,
         annettu 29 päivänä toukokuuta 2019,

            Saccharomyces cerevisiae CNCM I-4407 -valmisteen hyväksymisestä lihakaritsoiden, lypsykuttujen, lypsyuuhien, lypsypuhveleiden, hevosten ja lihasikojen rehun lisäaineena ja asetusten (EY) N:o 1447/2006, (EY) N:o 188/2007, (EY) N:o 232/2009, (EY) N:o 186/2007 ja (EY) N:o 209/2008 kumoamisesta (hyväksynnän haltija S.I. Lesaffre)
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
         sekä katsoo seuraavaa:

                     (1)

                     Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle ja uusimiselle.

                     (2)

                        Saccharomyces cerevisiae NCYC Sc 47 hyväksyttiin kymmeneksi vuodeksi lihakaritsoiden rehun lisäaineena komission asetuksella (EY) N:o 1447/2006 (2), hevosten rehun lisäaineena komission asetuksella (EY) N:o 186/2007 (3), lypsykuttujen ja lypsyuuhien rehun lisäaineena komission asetuksella (EY) N:o 188/2007 (4), lihasikojen rehun lisäaineena komission asetuksella (EY) N:o 209/2008 (5) ja lypsypuhveleiden rehun lisäaineena komission asetuksella (EY) N:o 232/2009 (6).

                     (3)

                     Kyseisten lupien haltija on asetuksen (EY) N:o 1831/2003 14 artiklan mukaisesti toimittanut hakemukset, jotka koskevat Saccharomyces cerevisiae CNCM I-4407 (aiemmin NCYC Sc 47) -valmisteen hyväksymistä lihakaritsoiden, lypsykuttujen, lypsyuuhien, lypsypuhveleiden, lihasikojen ja hevosten rehun lisäaineena ja joissa pyydetään, että kyseinen lisäaine luokiteltaisiin lisäaineluokkaan ”eläintuotantoon vaikuttavat lisäaineet”. Hakemusten mukana toimitettiin asetuksen (EY) N:o 1831/2003 14 artiklan 2 kohdan mukaisesti vaadittavat tiedot ja asiakirjat.

                     (4)

                     Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 13 päivänä kesäkuuta 2018 antamassaan lausunnossa (7), että hakijan toimittamat tiedot osoittavat, että lisäaine täyttää hyväksymisen edellytykset.

                     (5)

                        Saccharomyces cerevisiae CNCM I-4407 -valmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi kyseisen lisäaineen hyväksyminen tämän asetuksen liitteessä esitetyn mukaisesti olisi uusittava.

                     (6)

                     Sen seurauksena, että Saccharomyces cerevisiae CNCM I-4407 -valmisteen hyväksyminen rehun lisäaineena tämän asetuksen liitteessä vahvistettujen edellytysten mukaisesti uusitaan, asetukset (EY) N:o 1447/2006, (EY) N:o 186/2007, (EY) N:o 188/2007, (EY) N:o 209/2008 ja (EY) N:o 232/2009 olisi kumottava.

                     (7)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Uusitaan liitteessä vahvistetuin edellytyksin lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”suolistoflooran stabiloimiseen tarkoitetut aineet” kuuluvan, liitteessä tarkoitetun lisäaineen hyväksyntä, kun sitä käytetään lihakaritsoiden, lypsykuttujen, lypsyuuhien, lypsypuhveleiden ja lihasikojen ruokinnassa; uusitaan liitteessä vahvistetuin edellytyksin funktionaaliseen ryhmään ”ruuansulatusta edistävät aineet” kuuluvan, liitteessä tarkoitetun lisäaineen hyväksyntä, kun sitä käytetään hevosten ruokinnassa.

            2 artikla
            Sallitaan saattaa markkinoille Saccharomyces cerevisiae NCYC Sc47 -valmistetta, tämän asetuksen liitteessä ja asetuksissa (EY) N:o 1447/2006, (EY) N:o 186/2007, (EY) N:o 188/2007, (EY) N:o 209/2008 ja (EY) N:o 232/2009 säädettyjen edellytysten mukaisena lisäaineena, ja sitä sisältäviä esiseoksia ja rehuseoksia, jotka on varustettu mainittujen asetusten mukaisilla merkinnöillä ennen tämän asetuksen voimaantuloa, kunnes varastot loppuvat.

            3 artikla
            Kumotaan asetukset (EY) N:o 1447/2006, (EY) N:o 186/2007, (EY) N:o 188/2007, (EY) N:o 209/2008 ja (EY) N:o 232/2009.

            4 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 29 päivänä toukokuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 268, 18.10.2003, s. 29.

            (2)  Komission asetus (EY) N:o 1447/2006, tehty 29 päivänä syyskuuta 2006, Saccharomyces cerevisiae (Biosaf SC 47) -valmisteen uuden käyttötavan hyväksymisestä rehun lisäaineena (EUVL L 271, 30.9.2006, s. 28).

            (3)  Komission asetus (EY) N:o 186/2007, annettu 21 päivänä helmikuuta 2007, Saccharomyces cerevisiae (Biosaf SC 47) -valmisteen uuden käyttötavan hyväksymisestä rehun lisäaineena (EUVL L 63, 1.3.2007, s. 6).

            (4)  Komission asetus (EY) N:o 188/2007, annettu 23 päivänä helmikuuta 2007, Saccharomyces cerevisiae (Biosaf SC 47) -valmisteen uuden käyttötavan hyväksymisestä rehun lisäaineena (EUVL L 57, 24.2.2007, s. 3).

            (5)  Komission asetus (EY) N:o 209/2008, annettu 6 päivänä maaliskuuta 2008, Saccharomyces cerevisiae (Biosaf SC 47) -valmisteen uuden käyttötavan hyväksymisestä rehun lisäaineena (EUVL L 63, 7.3.2008, s. 3).

            (6)  Komission asetus (EY) N:o 232/2009, annettu 19 päivänä maaliskuuta 2009, Saccharomyces cerevisiae NCYC Sc47 -valmisteen uuden käyttötavan hyväksymisestä lypsypuhveleiden rehun lisäaineena (hyväksynnän haltija on Société Industrielle Lesaffre) (EUVL L 74, 20.3.2009, s. 14).

            (7)  EFSA Journal 2018;16(7):5339.

            LIITE

                        Lisäaineen tunnistenumero

                        Hyväksynnän haltijan nimi

                        Lisäaine

                        Koostumus, kemiallinen kaava, kuvaus, analyysimenetelmä

                        Eläinlaji tai -ryhmä

                        Enimmäisikä

                        Vähimmäispitoisuus

                        Enimmäispitoisuus

                        Muut määräykset

                        Hyväksynnän voimassaolo päättyy

                        PMY/kg täysrehua, jonka kosteuspitoisuus on 12 %

                           Luokka: eläintuotantoon vaikuttavat lisäaineet. Funktionaalinen ryhmä: suolistoflooran stabiloimiseen tarkoitetut aineet

                        4b1702

                        S.I. Lesaffre

                           Saccharomyces cerevisiae CNCM I-4407

                           Lisäaineen koostumus:

                           Saccharomyces cerevisiae CNCM I-4407 -valmiste, joka sisältää vähintään 5 × 109 PMY/g.
                        Kiinteä muoto

                           Tehoaineen kuvaus:

                           Saccharomyces cerevisiae CNCM I-4407 -organismin elinkelpoisia kuivattuja soluja

                           Analyysimenetelmä
                            (1)

                        Lukumäärän määrittäminen: maljamenetelmä, jossa käytetään kloramfenikolidekstroosihiivauuteagaria (EN 15789:2009)
                        Tunnistaminen: polymeraasiketjureaktiomenetelmä (PCR) CEN/TS 15790:2008.

                        Lihakaritsat

                        —

                        1,4 × 109

                        —

                                    1.

                                    Lisäaineen ja esiseoksen käyttöohjeissa on mainittava varastointia koskevat edellytykset sekä stabiilisuus lämpökäsittelyssä.

                                    2.

                                    Suositellut annokset (PMY/eläin/päivä):

                                                —

                                                lypsykutut: 3 × 109

                                                —

                                                lypsyuuhet: 2 × 109

                                    3.

                                    Rehualan toimijoiden on vahvistettava lisäaineen ja esiseosten käyttäjiä varten toimintamenettelyt ja järjestelyt lisäaineen ja esiseosten käytöstä aiheutuvien mahdollisten riskien varalta. Jos riskejä ei voida näiden järjestelyjen ja toimenpiteiden avulla poistaa tai minimoida, lisäainetta ja esiseoksia käytettäessä on käytettävä asianmukaisia henkilönsuojaimia, silmiensuojaimet ja hengityssuojat mukaan lukien.

                        23. kesäkuuta 2029

                        Lypsykutut ja lypsyuuhet

                        7 × 108

                        Lihasiat

                        1,25 × 109

                        Lypsy-puhvelit

                        5 × 108

                        Lisäaineen tunnistenumero

                        Hyväksynnän haltijan nimi

                        Lisäaine

                        Koostumus, kemiallinen kaava, kuvaus, analyysimenetelmä

                        Eläinlaji tai -ryhmä

                        Enimmäisikä

                        Vähimmäispitoisuus

                        Enimmäispitoisuus

                        Muut määräykset

                        Hyväksynnän voimassaolo päättyy

                        PMY/kg täysrehua, jonka kosteuspitoisuus on 12 %

                           Luokka: eläintuotantoon vaikuttavat lisäaineet. Funktionaalinen ryhmä: ruuansulatusta edistävät aineet.

                        4b1702

                        S.I. Lesaffre

                           Saccharomyces cerevisiae CNCM I-4407

                           Lisäaineen koostumus:

                           Saccharomyces cerevisiae CNCM I-4407 -valmiste, joka sisältää vähintään 5 × 109 PMY/g.
                        Kiinteä muoto

                           Tehoaineen kuvaus:

                           Saccharomyces cerevisiae CNCM I-4407 -organismin elinkelpoisia kuivattuja soluja

                           Analyysimenetelmä
                            (2)

                        Lukumäärän määrittäminen: maljamenetelmä, jossa käytetään kloramfenikolidekstroosihiivauuteagaria (EN 15789:2009)
                        Tunnistaminen: polymeraasiketjureaktiomenetelmä (PCR) CEN/TS 15790:2008.

                        Hevoset

                        —

                        8 × 108

                        —

                                    1.

                                    Lisäaineen ja esiseoksen käyttöohjeissa on mainittava varastointia koskevat edellytykset sekä stabiilisuus lämpökäsittelyssä.

                                    2.

                                    Suositetut annokset (PMU/eläin/päivä):

                                                —

                                                hevoset 1,25 × 1010 – 6 × 1010

                                    3.

                                    Rehualan toimijoiden on vahvistettava lisäaineen ja esiseosten käyttäjiä varten toimintamenettelyt ja järjestelyt lisäaineen ja esiseosten käytöstä aiheutuvien mahdollisten riskien varalta. Jos riskejä ei voida näiden järjestelyjen ja toimenpiteiden avulla poistaa tai minimoida, lisäainetta ja esiseoksia käytettäessä on käytettävä asianmukaisia henkilönsuojaimia, silmiensuojaimet ja hengityssuojat mukaan lukien.

                        23. kesäkuuta 2029

               (1)  Analyysimenetelmiä koskevia yksityiskohtaisia tietoja on saatavissa seuraavasta rehun lisäaineita käsittelevän Euroopan unionin vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports

               (2)  Analyysimenetelmiä koskevia yksityiskohtaisia tietoja on saatavissa seuraavasta rehun lisäaineita käsittelevän Euroopan unionin vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports


title: Komission täytäntöönpanoasetus (EU) 2019/900, annettu 29 päivänä toukokuuta 2019, 8-merkapto-p-mentan-3-onin ja p-ment-1-eeni-8-tiolin hyväksymisestä kaikkien eläinlajien rehun lisäaineina (ETA:n kannalta merkityksellinen teksti.)

text:
                  3.6.2019

                  FI

                  Euroopan unionin virallinen lehti

                  L 144/36

         KOMISSION TÄYTÄNTÖÖNPANOASETUS (EU) 2019/900,
         annettu 29 päivänä toukokuuta 2019,
         8-merkapto-p-mentan-3-onin ja p-ment-1-eeni-8-tiolin hyväksymisestä kaikkien eläinlajien rehun lisäaineina
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
         sekä katsoo seuraavaa:

                     (1)

                     Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle. Mainitun asetuksen 10 artiklassa säädetään sellaisten lisäaineiden uudelleenarvioinnista, joille on annettu hyväksyntä neuvoston direktiivin 70/524/ETY (2) mukaisesti.

                     (2)

                     8-merkapto-p-mentan-3-oni ja p-ment-1-eeni-8-tioli hyväksyttiin ilman määräaikaa direktiivin 70/524/ETY mukaisesti kaikkien eläinlajien rehun lisäaineina. Kyseiset tuotteet kirjattiin sen jälkeen rehujen lisäaineita koskevaan rekisteriin olemassa olevina tuotteina asetuksen (EY) N:o 1831/2003 10 artiklan 1 kohdan mukaisesti.

                     (3)

                     Asetuksen (EY) N:o 1831/2003 10 artiklan 2 kohdan, luettuna yhdessä sen 7 artiklan kanssa, mukaisesti toimitettiin hakemus, joka koskee 8-merkapto-p-mentan-3-onin ja p-ment-1-eeni-8-tiolin uudelleenarviointia kaikkien eläinlajien rehun lisäaineina. Hakija pyysi, että kyseiset lisäaineet luokiteltaisiin lisäaineluokkaan ”sensoriset lisäaineet”. Hakemuksen mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.

                     (4)

                     Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 27 päivänä marraskuuta 2018 antamassaan lausunnossa (3), että ehdotetuissa käyttöolosuhteissa 8-merkapto-p-mentan-3-onilla ja p-ment-1-eeni-8-tiolilla ei ole haitallisia vaikutuksia eläinten terveyteen, kuluttajien turvallisuuteen eikä ympäristöön. Se totesi myös, että molemmat yhdisteet ärsyttävät hengitysteitä ja että mahdollisesta ihon herkistymisestä ei voida tehdä päätelmiä. Sen vuoksi komissio katsoo, että olisi toteutettava asianmukaisia suojatoimenpiteitä ihmisten terveydelle aiheutuvien haittavaikutusten estämiseksi erityisesti lisäaineen käyttäjien osalta. Elintarviketurvallisuusviranomainen päätteli vielä, että koska kyseisiä kahta ainetta käytetään elintarvikkeissa ja koska niiden funktio rehussa on olennaisilta osin sama kuin elintarvikkeissa, niiden tehoa ei tarvitse osoittaa muulla tavoin.

                     (5)

                     Valvonnan tehostamiseksi olisi asetettava rajoituksia ja edellytyksiä. 8-merkapto-p-mentan-3-onin ja p-ment-1-eeni-8-tiolin suositellut pitoisuudet olisi ilmoitettava lisäaineen etiketissä. Jos kyseiset pitoisuudet ylittyvät, esiseosten etiketissä ja rehuaineiden ja rehuseosten merkinnöissä olisi ilmoitettava tietyt tiedot.

                     (6)

                     Elintarviketurvallisuusviranomainen ei katso erityisten markkinoille saattamisen jälkeistä seurantaa koskevien vaatimusten olevan tarpeen. Elintarviketurvallisuusviranomainen vahvisti myös asetuksella (EY) N:o 1831/2003 perustetun vertailulaboratorion toimittaman, rehun lisäaineiden analyysimenetelmää koskevan raportin.

                     (7)

                     Asianomaisten aineiden arviointi osoittaa, että asetuksen (EY) N:o 1831/2003 5 artiklassa säädetyt hyväksynnän edellytykset täyttyvät. Sen vuoksi näiden aineiden käyttö tämän asetuksen liitteessä kuvatulla tavalla olisi hyväksyttävä.

                     (8)

                     Koska turvallisuuteen liittyvät syyt eivät edellytä asianomaisten aineiden hyväksynnän edellytyksiin tehtävien muutosten välitöntä soveltamista, on aiheellista säätää siirtymäajasta, jotta asianomaiset tahot voivat valmistautua hyväksymisestä aiheutuvien uusien vaatimusten noudattamiseen.

                     (9)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Hyväksyntä
            Hyväksytään lisäaineluokkaan ”sensoriset lisäaineet” ja funktionaaliseen ryhmään ”aromiaineet” kuuluvat, liitteessä tarkoitetut aineet eläinten ruokinnassa käytettävinä lisäaineina kyseisessä liitteessä vahvistetuin edellytyksin.

            2 artikla
            Siirtymätoimenpiteet

               1.   Sallitaan liitteessä eriteltyjen aineiden ja niitä sisältävien esiseosten, jotka on valmistettu ja varustettu merkinnöillä ennen 23 päivää joulukuuta 2019 ennen 23 päivää kesäkuuta 2019 voimassa olleiden sääntöjen mukaisesti, saattaminen markkinoille ja käyttö, kunnes varastot loppuvat.

               2.   Sallitaan liitteessä tarkoitettuja aineita sisältävien rehuseosten ja rehuaineiden, jotka on valmistettu ja varustettu merkinnöillä ennen 23 päivää kesäkuuta 2020 ennen 23 päivää kesäkuuta 2019 voimassa olleiden sääntöjen mukaisesti, saattaminen markkinoille ja käyttö, kunnes varastot loppuvat, jos ne on tarkoitettu elintarviketuotantoeläimille.

               3.   Sallitaan liitteessä tarkoitettuja aineita sisältävien rehuseosten ja rehuaineiden, jotka on valmistettu ja varustettu merkinnöillä ennen 23 päivää kesäkuuta 2021 ennen 23 päivää kesäkuuta 2019 voimassa olleiden sääntöjen mukaisesti, saattaminen markkinoille ja käyttö, kunnes varastot loppuvat, jos ne on tarkoitettu muille kuin elintarviketuotantoeläimille.

            3 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä annettu 29 päivänä toukokuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 268, 18.10.2003, s. 29.

            (2)  Neuvoston direktiivi 70/524/ETY, annettu 23 päivänä marraskuuta 1970, rehujen lisäaineista (EYVL L 270, 14.12.1970, s. 1).

            (3)  EFSA Journal 2019;17(1):5530.

            LIITE

                        Lisäaineen tunnistenumero

                        Hyväksynnän haltijan nimi

                        Lisäaine

                        Koostumus, kemiallinen kaava, kuvaus, analyysimenetelmä

                        Eläinlaji tai -ryhmä

                        Enimmäisikä

                        Vähimmäispitoisuus

                        Enimmäispitoisuus

                        Muut määräykset

                        Hyväksynnän voimassaolo päättyy

                        mg tehoainetta / kg täysrehua, jonka kosteuspitoisuus on 12 %

                        Luokka: sensoriset lisäaineet. Funktionaalinen ryhmä: aromiaineet

                        2b12038

                        —

                        8-merkapto-p-mentan-3-oni

                           Lisäaineen koostumus

                        8-merkapto-p-mentan-3-oni

                           Tehoaineen ominaispiirteiden kuvaus

                        8-merkapto-p-mentan-3-oni
                        Valmistettu kemiallisen synteesin avulla
                        Puhtaus: vähintään 97 %
                        Kemiallinen kaava: C10H18OS
                        CAS-numero: 38462-22-5
                        Flavis-numero: 12.038

                           Analyysimenetelmä
                            (1)

                        Menetelmä, jolla määritetään 8-merkapto-p-mentan-3-oni rehun lisäaineesta ja rehun aromiaineiden esiseoksista:
                        Kaasukromatografia-massaspektrometria retentioajan lukituksella (GC-MS-RTL)

                        Kaikki eläinlajit

                        —

                        —

                        —

                                    1.

                                    Lisäaine on sekoitettava rehuun esiseoksena.

                                    2.

                                    Lisäaineen ja esiseoksen käyttöohjeissa on mainittava varastointia koskevat edellytykset sekä stabiilisuus lämpökäsittelyssä.

                                    3.

                                    Lisäaineen etiketissä on oltava seuraavat tiedot:
                                    ”Suositeltu tehoaineen enimmäispitoisuus täysrehussa, jonka kosteuspitoisuus on 12 %: 0,05 mg/kg”

                                    4.

                                    Tehoaineen funktionaalinen ryhmä, sen tunnistenumero, nimi ja lisätty määrä on ilmoitettava esiseosten etiketissä ja rehuaineiden ja rehuseosten merkinnöissä, jos tehoaineen pitoisuus täysrehussa, jonka kosteuspitoisuus on 12 %, ylittää 0,05 mg/kg.

                                    5.

                                    Rehualan toimijoiden on vahvistettava lisäaineen ja esiseoksen käyttäjiä varten toimintamenettelyt ja järjestelyt hengitysteitse tai iho- ja silmäkosketuksesta aiheutuvasta altistuksesta johtuvien mahdollisten riskien varalta. Jos tällaisia riskejä ei voida poistaa tai vähentää minimiin kyseisten menettelyjen ja järjestelyjen avulla, lisäainetta ja esiseoksia käsiteltäessä on käytettävä henkilönsuojaimia, mukaan lukien hengityssuojaa, turvalaseja ja -hansikkaita.

                        23. kesäkuuta 2029

                        2b12085

                        —

                        p-ment-1-eeni-8-tioli

                           Lisäaineen koostumus

                        p-ment-1-eeni-8-tioli

                           Tehoaineen ominaispiirteiden kuvaus

                        p-ment-1-eeni-8-tioli
                        Valmistettu kemiallisen synteesin avulla
                        Puhtaus: vähintään 98 %
                        Kemiallinen kaava: C10H18OS
                        CAS-numero: 71159-90-5
                        Flavis-numero: 12.085

                           Analyysimenetelmä
                            (1)

                        p-Ment-1-eeni-8-tiolin määrittäminen rehun lisäaineesta ja rehun aromiaineiden esiseoksista:
                        Kaasukromatografia-massaspektrometria retentioajan lukituksella (GC-MS-RTL)

                        Kaikki eläinlajit

                        —

                        —

                        —

                                    1.

                                    Lisäaine on sekoitettava rehuun esiseoksena.

                                    2.

                                    Lisäaineen ja esiseoksen käyttöohjeissa on mainittava varastointia koskevat edellytykset sekä stabiilisuus lämpökäsittelyssä.

                                    3.

                                    Lisäaineen etiketissä on oltava seuraavat tiedot:
                                    ”Suositeltu tehoaineen enimmäispitoisuus täysrehussa, jonka kosteuspitoisuus on 12 %: 0,05 mg/kg”

                                    4.

                                    Tehoaineen funktionaalinen ryhmä, sen tunnistenumero, nimi ja lisätty määrä on ilmoitettava esiseosten etiketissä ja rehuaineiden ja rehuseosten merkinnöissä, jos tehoaineen pitoisuus täysrehussa, jonka kosteuspitoisuus on 12 %, ylittää 0,05 mg/kg.

                                    5.

                                    Rehualan toimijoiden on vahvistettava lisäaineen ja esiseoksen käyttäjiä varten toimintamenettelyt ja järjestelyt hengitysteitse tai iho- ja silmäkosketuksesta aiheutuvasta altistuksesta johtuvien mahdollisten riskien varalta. Jos tällaisia riskejä ei voida poistaa tai vähentää minimiin kyseisten menettelyjen ja järjestelyjen avulla, lisäainetta ja esiseoksia käsiteltäessä on käytettävä henkilönsuojaimia, mukaan lukien hengityssuojaa, turvalaseja ja -hansikkaita.

                        23. kesäkuuta 2029

               (1)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports.


title: Komission täytäntöönpanoasetus (EU) 2019/917, annettu 4 päivänä kesäkuuta 2019, maksukyvyttömyysrekisterien yhteenliittämisjärjestelmää varten vaadittavien teknisten eritelmien, toimenpiteiden ja muiden vaatimusten vahvistamisesta Euroopan parlamentin ja neuvoston asetuksen (EU) 2015/848 25 artiklan mukaisesti

text:
                  5.6.2019

                  FI

                  Euroopan unionin virallinen lehti

                  L 146/100

         KOMISSION TÄYTÄNTÖÖNPANOASETUS (EU) 2019/917,
         annettu 4 päivänä kesäkuuta 2019,
         maksukyvyttömyysrekisterien yhteenliittämisjärjestelmää varten vaadittavien teknisten eritelmien, toimenpiteiden ja muiden vaatimusten vahvistamisesta Euroopan parlamentin ja neuvoston asetuksen (EU) 2015/848 25 artiklan mukaisesti
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maksukyvyttömyysmenettelyistä 20 päivänä toukokuuta 2015 annetun Euroopan parlamentin ja neuvoston asetuksen (EU) 2015/848 (1) ja erityisesti sen 25 artiklan 2 kohdan a–f alakohdan,
         sekä katsoo seuraavaa:

                     (1)

                     Jotta voidaan perustaa maksukyvyttömyysrekisterien yhteenliittämisjärjestelmä, on määriteltävä ja hyväksyttävä tekniset eritelmät, toimenpiteet ja muut vaatimukset, joilla varmistetaan yhdenmukaiset edellytykset järjestelmän täytäntöönpanemiseksi.

                     (2)

                     Tässä asetuksessa säädetyt tekniset eritelmät, toimenpiteet ja muut vaatimukset ovat maksukyvyttömyysmenettelykomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Tekniset eritelmät, toimenpiteet ja muut vaatimukset, joilla varmistetaan yhdenmukaiset edellytykset maksukyvyttömyysrekisterien yhteenliittämisjärjestelmän täytäntöönpanolle asetuksen (EU) 2015/848 25 artiklan 2 kohdan a–f alakohdan mukaisesti, esitetään liitteessä.
            Maksukyvyttömyysrekisterit on liitettävä toisiinsa näiden teknisten eritelmien, toimenpiteiden ja muiden vaatimusten mukaisesti viimeistään 30 päivänä kesäkuuta 2021.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa perussopimusten mukaisesti.

            Tehty Brysselissä 4 päivänä kesäkuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 141, 5.6.2015, s. 19.

            LIITE

               1 ARTIKLASSA TARKOITETTUJEN TEKNISTEN ERITELMIEN, TOIMENPITEIDEN JA MUIDEN VAATIMUSTEN VAHVISTAMINEN

            1.   Kohde

            Maksukyvyttömyysrekisterien yhteenliittämisjärjestelmä on kansalliset rekisterit ja Euroopan oikeusportaalin yhteen liittävä hajautettu järjestelmä. Maksukyvyttömyysrekisterien yhteenliittämisjärjestelmä toimii keskushakupalveluna, jonka kautta voi tutustua kaikkiin asetuksen (EU) 2015/848 mukaisiin maksukyvyttömyyttä koskeviin pakollisiin tietoihin sekä kaikkiin muihin tietoihin tai asiakirjoihin, jotka on sisällytetty kansallisiin rekistereihin.
            2.   Määritelmät

                        a)

                        ”Https-protokollalla” tai ”https:llä” tarkoitetaan salattuja ja suojattuja yhteyskanavia.

                        b)

                        ”Maksukyvyttömyystietueella” tarkoitetaan asetuksen (EU) 2015/848 24 artiklan mukaisia, velallisen maksukyvyttömyysmenettelyitä koskevia tietoja, jotka on julkaistava kansallisissa sähköisissä maksukyvyttömyysrekistereissä ja jotka ovat saatavilla julkisen sähköisen keskusyhteyspisteen (Euroopan oikeusportaalin) kautta asetuksen (EU) 2015/848 25 artiklan mukaisesti.

                        c)

                        ”Jäsenvaltion maksukyvyttömyysrekisterin päätepisteellä” tarkoitetaan maksukyvyttömyysrekisteritietojen lähdettä; se toimii myös tiedon haltijana, jota Euroopan oikeusportaali käyttää ja jonka kautta pyydetyt tiedot toimitetaan.

                        d)

                        ”Kansallisella rekisterinumerolla” tarkoitetaan oikeushenkilön numeroa kaupparekisterissä tai vastaavassa rekisterissä tai yksityishenkilöiden osalta henkilökohtaista tunnistenumeroa tai vastaavaa numeroa.

                        e)

                        ”Alkuperän kiistattomuudella” tarkoitetaan toimenpiteitä, joilla todistetaan tietojen eheys ja alkuperä digitaalisen varmentamisen, julkisen avaimen menetelmän ja sähköisten allekirjoitusten kaltaisilla menetelmillä.

                        f)

                        ”Vastaanottamisen kiistattomuudella” tarkoitetaan toimenpiteitä, joilla tietojen aiottu vastaanottaja todistaa tietojen luovuttajalle tietojen saannin käyttämällä digitaalisen varmentamisen, julkisen avaimen menetelmän ja sähköisten allekirjoitusten kaltaisia menetelmiä.

                        g)

                        ”Keskusjärjestelmällä” tarkoitetaan Euroopan oikeusportaalin keskushakujärjestelmää.

                        h)

                        ”Rekistereillä” tarkoitetaan asetuksen (EU) 2015/848 24 artiklan mukaisia maksukyvyttömyysrekistereitä.

                        i)

                        ”SOAP-yhteyskäytännöllä” (Simple Object Access Protocol) tarkoitetaan World Wide Web Consortium -standardien mukaisesti sanomaprotokollakuvausta jäsenneltyjen tietojen vaihtamista varten verkkopalveluiden toteuttamisessa tietoverkoissa.

                        j)

                        ”Verkkopalvelulla” tarkoitetaan ohjelmistopohjaista järjestelmää, joka on suunniteltu tukemaan verkon kautta tapahtuvaa yhteentoimivaa vuorovaikutusta tietokoneiden välillä ja jossa on koneellisesti käsiteltävässä muodossa kuvattu rajapinta.

                  3.   Viestintämenetelmät

            3.1   Maksukyvyttömyysrekisterien yhteenliittämisjärjestelmässä rekistereiden yhteenliittämiseen on käytettävä sähköisen viestinnän palvelupohjaisia menetelmiä, kuten verkkopalveluja tai uudelleenkäytettävissä olevia digitaalipalvelujen infrastruktuureja.
            3.2   Euroopan oikeusportaalin ja keskusjärjestelmän välisen viestinnän sekä jäsenvaltion maksukyvyttömyysrekisterin päätepisteen ja keskusjärjestelmän välisen viestinnän on oltava kahdenvälistä. Keskusjärjestelmästä rekistereihin tapahtuva viestintä voi olla kahdenvälistä viestintää tai viestintää useammalle vastaanottajalle.
            4.   Viestintäprotokollat

            4.1   Euroopan oikeusportaalin, keskusjärjestelmän, rekistereiden ja valinnaisten yhteyspisteiden väliseen viestintään on käytettävä suojattuja internet-protokollia, kuten https-protokollaa.
            4.2   Jäsennellyn datan ja metadatan siirtämiseen on käytettävä vakiomuotoisia viestintäprotokollia, kuten SOAP-yhteyskäytäntöä.
            5.   Turvallisuusstandardit

            Teknisiin toimenpiteisiin, joilla taataan tietoteknisten vähimmäisturvallisuusstandardien noudattaminen välitettäessä ja levitettäessä tietoja maksukyvyttömyysrekisterien yhteenliittämisjärjestelmän kautta, on kuuluttava muun muassa seuraavat:

                        a)

                        toimenpiteet, joilla varmistetaan tietojen luottamuksellisuus muun muassa suojattuja kanavia (https-protokollaa) käyttämällä;

                        b)

                        toimenpiteet, joilla varmistetaan tietojen eheys niitä vaihdettaessa;

                        c)

                        toimenpiteet, joilla varmistetaan tietojen lähettäjän alkuperän kiistämättömyys maksukyvyttömyysrekistereiden yhteenliittämisjärjestelmässä ja tietojen vastaanottamisen kiistämättömyys;

                        d)

                        toimenpiteet, joilla varmistetaan turvallisuushäiriöiden kirjaaminen tietoteknisiä turvallisuusstandardeja koskevien tunnustettujen kansainvälisten suositusten mukaisesti;

                        e)

                        toimenpiteet, joilla varmistetaan rekisteröityjen käyttäjien tunnistaminen ja valtuuttaminen, ja toimenpiteet, joilla todennetaan maksukyvyttömyysrekistereiden yhteenliittämisjärjestelmässä Euroopan oikeusportaaliin, keskusjärjestelmään tai rekistereihin kytkettyjen järjestelmien identiteetti;

                        f)

                        toimenpiteet, joilla suojataan automaattisia hakuja, esimerkiksi käyttämällä kuvavarmennetta (captcha) ja kopioimalla rekisterit, esimerkiksi kunkin rekisterin antamien tulosten rajoittaminen enimmäismäärään.

                  6.   Rekisterien ja maksukyvyttömyysrekistereiden yhteenliittämisjärjestelmän välillä vaihdettavat tiedot

            6.1   Yhteisiin tietoihin, jotka ovat rakenteeltaan ja tyypiltään samanlaisia kaikkien jäsenvaltioiden rekistereiden osalta, viitattaan ilmaisulla ”keskeinen maksukyvyttömyysrekisteri”.
            Kullakin jäsenvaltiolla on oltava mahdollisuus laajentaa keskeistä maksukyvyttömyysrekisteriä erityisillä tiedoilla. Keskeisestä maksukyvyttömyysrekisteristä saatavat tiedot on mallinnettava vahvistetun rajapintamäärittelyn perusteella.
            6.2   Tietojenvaihtoon on sisällyttävä myös viestit, jotka ovat tarpeen vastaanottotodistusta sekä kirjaamista ja raportointia varten.
            7.   Vakiomuotoisen viestin rakenne

            Rekistereiden, keskusjärjestelmän ja Euroopan oikeusportaalin välisen tietojenvaihdon on perustuttava vakiomuotoisiin tietorakennemenetelmiin, ja se on esitettävä vakiomuotoisena viestinä, kuten XML:nä.
            8.   Keskusjärjestelmään toimitettavat tiedot

            8.1   Yhteentoimivuutta koskevien vaatimusten mukaan kussakin rekisterissä esillä olevat tiedot ovat yhtenäisiä ja niillä on sama rajapinta niin, että hakusovelluksen, kuten Euroopan oikeusportaalin, on oltava vuorovaikutuksessa ainoastaan yhdenlaisen yhteisiä tietoja tarjoavan rajapinnan kanssa. Tämän toimintaperiaatteen edellytyksenä on, että jäsenvaltiot yhdenmukaistavat sisäisen tietorakenteensa vastaamaan komission esittämiä rajapintamäärittelyjä.
            8.2   Jotta keskusjärjestelmä voi suoriutua toiminnoistaan, sinne on toimitettava seuraavantyyppiset tiedot:

                        a)

                        tiedot, joiden avulla voidaan tunnistaa keskusjärjestelmään yhteydessä olevat järjestelmät. Nämä tiedot voivat koostua URL-osoitteista, jotka yksilöivät kunkin järjestelmän maksukyvyttömyysrekistereiden yhteenliittämisjärjestelmässä;

                        b)

                        kaikki muut operatiiviset tiedot, jotka ovat keskusjärjestelmässä tarpeen hakupalvelun asianmukaisen ja tehokkaan toiminnan ja rekistereiden yhteentoimivuuden varmistamiseksi. Kyseisiin tietoihin voi kuulua koodiluetteloja, viitetietoja, määritteleviä sanastoja ja asiaan liittyviä kyseisten metatietojen käännöksiä sekä lokitietoja ja raportointitietoja.

                  8.3   Keskusjärjestelmässä käsitellyt tiedot ja metatiedot on käsiteltävä ja säilytettävä tämän liitteen 5 jaksossa esitettyjen turvallisuusstandardien mukaisesti.
            9.   Järjestelmän ja keskusjärjestelmän tarjoamien tietoteknisten palvelujen toimintamenetelmät

            9.1   Järjestelmän on perustuttava tietojen jakelun ja vaihdon osalta seuraavaan tekniseen toimintamenetelmään:

                        a)

                        Viestien toimittamiseksi asianomaisena kieliversiona keskusjärjestelmän on tarjottava käyttöön viitetietoartefakteja, kuten koodiluetteloja, kontrolloituja sanastoja ja määritteleviä sanastoja.

                        b)

                        Sanastot ja määrittelevät sanastot on tarvittaessa käännettävä EU:n virallisille kielille; mahdollisuuksien mukaan on käytettävä tunnustettuja standardeja ja vakiomuotoisia viestejä.

                  9.2   Komissio toimittaa jäsenvaltioille tiedot teknisestä toimintamenetelmästä ja keskusjärjestelmän tarjoamien tietoteknisten palvelujen toteutuksesta.
            10.   Hakuperusteet

            10.1   Kun suoritetaan haku maksukyvyttömyysrekisterien yhteenliittämisjärjestelmästä, on valittava vähintään yksi maa.
            10.2   Euroopan oikeusportaalin on tarjottava käyttöön seuraavat yhdenmukaiset hakukriteerit:

                        a)

                        nimi; ja

                        b)

                        kansallinen rekisterinumero.

                  Näitä kahta kriteeriä voidaan käyttää myös vaihtoehtona tai lisätietoina.
            10.3   Euroopan oikeusportaalissa voi olla käytettävissä muitakin hakukriteerejä.
            11.   Maksuja koskevat säännöt

            11.1   Kun kyseessä ovat asiakirjat ja tiedot, joista jäsenvaltiot perivät maksuja ja jotka asetetaan saataville Euroopan oikeusportaalissa maksukyvyttömyysrekistereiden yhteenliittämisjärjestelmän kautta, järjestelmän on annettava käyttäjille mahdollisuus suorittaa maksu verkossa käyttäen yleisesti käytössä olevia maksuvälineitä, kuten luotto- ja maksukortteja.
            11.2.   Järjestelmässä voidaan myös tarjota mahdollisuutta käyttää vaihtoehtoisia verkkomaksumenetelmiä, kuten pankkisiirtoa tai verkkokukkaroa (talletettuja varoja).
            12.   Palvelujen saatavuus

            12.1   Palvelun ajallisen kattavuuden on oltava ympärivuorokautista seitsemänä päivänä viikossa, ja järjestelmän käytettävyysasteen on oltava vähintään 98 prosenttia määräaikaishuolto pois lukien.
            12.2   Jäsenvaltioiden on ilmoitettava komissiolle huoltotoimista seuraavasti:

                        a)

                        viisi työpäivää etukäteen, jos kyseessä on huoltotoimi, joka voi aiheuttaa enintään neljän tunnin käyttökeskeytyksen;

                        b)

                        kymmenen työpäivää etukäteen, jos kyseessä on huoltotoimi, joka voi aiheuttaa enintään 12 tunnin käyttökeskeytyksen;

                        c)

                        30 työpäivää etukäteen, jos kyseessä on tietokonehuoneen infrastruktuurin huolto, joka voi aiheuttaa enintään kuuden päivän käyttökeskeytyksen vuodessa.

                  Huoltotoimet on mahdollisuuksien mukaan suunniteltava suoritettaviksi virka-ajan ulkopuolella (klo 19.00–8.00 Keski-Euroopan aikaa).
            12.3   Jos jäsenvaltiot ovat määrittäneet kiinteitä viikoittaisia huoltoajankohtia, niiden on ilmoitettava komissiolle tällaisten suunniteltujen huoltoajankohtien viikonpäivä ja kellonaika. Jos jäsenvaltioiden järjestelmät eivät ole käytettävissä tällaisen kiinteän huoltoajankohdan aikana, jäsenvaltioiden ei tarvitse ilmoittaa asiasta komissiolle joka kerta erikseen, sanotun kuitenkaan rajoittamatta edellä 12.2. kohdan a–c alakohdassa esitettyjä velvoitteita.
            12.4   Jos jäsenvaltioiden järjestelmissä ilmenee odottamaton tekninen häiriö, jäsenvaltioiden on ilmoitettava komissiolle viipymättä järjestelmänsä käytettävyyden estymisestä ja palvelun ennakoidusta käynnistymisestä uudelleen, jos se on tiedossa.
            12.5   Jos ilmenee muutoksia, jotka voivat vaikuttaa keskusjärjestelmän väliseen yhteyteen, jäsenvaltioiden on ilmoitettava siitä komissiolle etukäteen, heti kun muutoksesta on saatavilla riittävästi teknisiä yksityiskohtia.
            12.6   Jos keskusjärjestelmään tai Euroopan oikeusportaaliin tulee odottamaton häiriö, komissio ilmoittaa jäsenvaltioille viipymättä keskusjärjestelmän tai portaalin käytettävyyden estymisestä ja palvelun ennakoidusta käynnistymisestä uudelleen, jos se on tiedossa.
            13.   Transkriptiota tai translitterointia koskevat säännöt

            Kunkin jäsenvaltion on täytäntöönpanossa tuettava transkriptiota, latinalaistamista ja translitterointia koskevia kansallisia standardeja erikoismerkkien käytössä sekä hakutietojen ja -tulosten osalta.


title: Komission täytäntöönpanoasetus (EU) 2019/1131, annettu 2 päivänä heinäkuuta 2019, tullivälineen perustamisesta Euroopan parlamentin ja neuvoston asetuksen (EU) 2016/1036 14 a artiklan ja Euroopan parlamentin ja neuvoston asetuksen (EU) 2016/1037 24 a artiklan panemiseksi täytäntöön

text:
                  3.7.2019

                  FI

                  Euroopan unionin virallinen lehti

                  L 179/12

         KOMISSION TÄYTÄNTÖÖNPANOASETUS (EU) 2019/1131,
         annettu 2 päivänä heinäkuuta 2019,
         tullivälineen perustamisesta Euroopan parlamentin ja neuvoston asetuksen (EU) 2016/1036 14 a artiklan ja Euroopan parlamentin ja neuvoston asetuksen (EU) 2016/1037 24 a artiklan panemiseksi täytäntöön
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1036 (1) ja erityisesti sen 14 a artiklan 1 kohdan,
         ottaa huomioon muista kuin Euroopan unionin jäsenvaltioista tapahtuvalta tuetulta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1037 (2) ja erityisesti sen 24 a artiklan 1 kohdan,
         sekä katsoo seuraavaa:

                     (1)

                     Asetuksen (EU) 2016/1036 ja asetuksen (EU) 2016/1037 nojalla polkumyynti- ja/tasoitustullin soveltaminen ja kantaminen ovat mahdollisia tiettyjen tavaroiden osalta jäsenvaltion mannerjalustalla tai sellaisella talousvyöhykkeellä, jonka jäsenvaltio on ilmoittanut Yhdistyneiden Kansakuntien merioikeusyleissopimuksen (3) nojalla.

                     (2)

                     Jos tarkasteltavana oleva tuote viedään unionin tullialueelta tekosaarelle, kiinteälle tai kelluvalle rakennelmalle tai jollekin muulle unionin jäsenvaltion mannerjalustalla tai talousvyöhykkeellä sijaitsevalle rakennelmalle, Euroopan parlamentin ja neuvoston asetuksessa (EU) N:o 952/2013 (4) edellytetään, että tällaisessa tapauksessa kyseisestä tuotteesta on annettava ennen sen lähtöä jälleenvienti-ilmoitus, jälleenvientitiedonanto tai poistumisen yleisilmoitus. Sen varmistamiseksi, että tulliviranomaisten käytettävissä on tarvittavat tiedot sen määrittämiseksi, onko polkumyynti- ja/tai tasoitustullia maksettava, tai asetuksen (EU) 2016/1036 14 artiklan 5, 5 a ja 6 kohdassa sekä asetuksen (EU) 2016/1037 24 artiklan 5, 5 a ja 6 kohdassa säädettyjen kirjaamis- ja raportointivelvoitteiden täyttämiseksi vastaanottajaa olisi vaadittava antamaan vastaanottoilmoitus sen jäsenvaltion toimivaltaiselle tulliviranomaiselle, jossa jälleenvienti-ilmoitus hyväksyttiin tai jossa jälleenvientitiedonanto tai poistumisen yleisilmoitus kirjattiin, 30 päivän kuluessa siitä, kun tarkasteltavana oleva tuote otettiin vastaan tekosaarella, kiinteässä tai kelluvassa rakennelmassa tai muussa mannerjalustalla tai talousvyöhykkeellä sijaitsevassa rakennelmassa.

                     (3)

                     Jos tarkasteltavana oleva tuote tuodaan suoraan unionin tullialueen ulkopuolelta tekosaarelle, kiinteälle tai kelluvalle rakennelmalle tai jollekin muulle unionin jäsenvaltion mannerjalustalla tai talousvyöhykkeellä sijaitsevalle rakennelmalle, asetuksessa (EU) N:o 952/2013 säädettyjä välineitä ei ole mahdollista käyttää. Sen varmistamiseksi, että tulliviranomaisten käytettävissä on tarvittavat tiedot sen määrittämiseksi, onko polkumyynti- ja/tai tasoitustullia maksettava, tai asetuksen (EU) 2016/1036 14 artiklan 5, 5 a ja 6 kohdassa sekä asetuksen (EU) 2016/1037 24 artiklan 5, 5 a ja 6 kohdassa säädettyjen kirjaamis- ja raportointivelvoitteiden täyttämiseksi vastaanottajan olisi annettava tarkasteltavana olevasta tuotteesta vastaanottoilmoitus 30 päivän kuluessa siitä, kun asianomainen tuote on otettu vastaan tekosaarella, kiinteässä tai kelluvassa rakennelmassa tai muussa mannerjalustalla tai talousvyöhykkeellä sijaitsevassa rakennelmassa. Koska jäsenvaltiolla, johon mannerjalusta tai talousvyöhyke kuuluu, on parhaat edellytykset tehdä tarkastuksia, ilmoitus olisi annettava kyseisen jäsenvaltion toimivaltaiselle tulliviranomaiselle.

                     (4)

                     Tulliviranomaisten tämän asetuksen nojalla tekemien tarkastusten yksinkertaistamiseksi velallisen käsite olisi pääsääntöisesti rajoitettava koskemaan sellaisten lupien haltijoita, joilla sallitaan kaupallisen toiminnan harjoittaminen mannerjalustalla ja talousvyöhykkeellä sellaisissa jäsenvaltioissa, jotka ottavat vastaan tarkasteltavana olevat tuotteet tekosaarella, kiinteässä tai kelluvassa rakennelmassa taikka jossakin muussa kyseisellä mannerjalustalla tai talousvyöhykkeellä sijaitsevassa rakennelmassa riippumatta siitä, mistä paikasta tarkasteltavana oleva tuote tuodaan. Kuitenkin tietyissä tilanteissa muutkin henkilöt kuin luvanhaltijat voivat olla velallisia.

                     (5)

                     Kun tarkasteltavana oleva tuote asetetaan sisäiseen jalostusmenettelyyn ennen sen toimittamista tekosaarelle, kiinteälle tai kelluvalle rakennelmalle tai muulle unionin jäsenvaltion mannerjalustalla tai talousvyöhykkeellä sijaitsevalle rakennelmalle, on tarpeen soveltaa erityissääntöä, jotta voidaan välttää polkumyynti- ja/tai tasoitustullin mahdollinen kiertäminen.

                     (6)

                     Tässä asetuksessa säädetyn kehyksen tehokkaan toiminnan mahdollistamiseksi olisi sovellettava asetuksessa (EU) N:o 952/2013 jo säädettyjä asiaankuuluvia menettelyjä, jotka koskevat tullivelan laskemista, ilmoittamista, perimistä, palauttamista, peruuttamista ja lakkaamista sekä vakuuden asettamista, olisi sovellettava siltä osin kuin niillä on merkitystä tämän asetuksen nojalla.

                     (7)

                     Koska asetuksessa (EU) N:o 952/2013 olevia tullivalvontaa koskevia säännöksiä ei sovelleta unionin tullialueen ulkopuolella, tässä asetuksessa on tarpeen vahvistaa erityiset tullitarkastuksia koskevat säännöt.

                     (8)

                     Jotta tulliviranomaisilla olisi riittävästi aikaa valmistautua vastaanottoilmoitusten käsittelyyn, tämän asetuksen säännösten soveltamista olisi lykättävä.

                     (9)

                     Tässä asetuksessa säädetyt toimenpiteet ovat asetuksen (EU) 2016/1036 15 artiklan 1 kohdassa ja asetuksen (EU) 2016/1037 25 artiklan 1 kohdassa tarkoitetun komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Kohde
            Tässä asetuksessa vahvistetaan edellytykset polkumyynti- ja/tai tasoitustullin kantamiselle tuotteista, jotka on tuotu tekosaarelle, kiinteälle tai kelluvalle rakennelmalle tai muulle jäsenvaltion mannerjalustalla tai talousvyöhykkeellä sijaitsevalle rakennelmalle, sekä tällaisten tuotteiden tiedoksiantamista ja ilmoittamista ja tällaisen tullin maksamista koskevat menettelyt, kun kyseisiin tuotteisiin sovelletaan jotakin seuraavista:

                        a)

                        ilmoitus polkumyynnin tai tukien vastaisen tutkimuksen vireillepanosta;

                        b)

                        komission täytäntöönpanoasetus, jossa edellytetään tuonnin kirjaamista;

                        c)

                        komission täytäntöönpanoasetus, jolla otetaan käyttöön väliaikainen tai lopullinen polkumyynti- tai tasoitustulli.

            2 artikla
            Määritelmät
            Tässä asetuksessa tarkoitetaan

                        1)

                        ’tulliviranomaisilla’ jäsenvaltioiden tullihallintoja, jotka vastaavat tämän asetuksen ja asetuksen (EU) N:o 952/2013 5 artiklan 2 kohdassa määritellyn tullilainsäädännön soveltamisesta;

                        2)

                        ’mannerjalustalla’ Yhdistyneiden kansakuntien merioikeusyleissopimuksessa määriteltyä mannerjalustaa;

                        3)

                        ’talousvyöhykkeellä’ Yhdistyneiden kansakuntien merioikeusyleissopimuksessa määriteltyä talousvyöhykettä, jonka jokin jäsenvaltio on Yhdistyneiden kansakuntien merioikeusyleissopimuksen nojalla julistanut talousvyöhykkeeksi;

                        4)

                        ’tarkasteltavana olevalla tuotteella’ tavaroita, joihin sovelletaan jotakin seuraavista:

                                    a)

                                    ilmoitus polkumyynnin tai tukien vastaisen tutkimuksen vireillepanosta;

                                    b)

                                    komission täytäntöönpanoasetus, jossa edellytetään tuonnin kirjaamista;

                                    c)

                                    komission täytäntöönpanoasetus, jolla otetaan käyttöön väliaikainen tai lopullinen polkumyynti- tai tasoitustulli.

                        5)

                        ’vastaanottoilmoituksella’ vastaanottajan vahvistetussa muodossa ja vahvistetulla tavalla antamaa ilmoitusta siitä, että tarkasteltavana olevat tuotteet on otettu vastaan tekosaarella, kiinteässä tai kelluvassa rakennelmassa tai muussa jäsenvaltion mannerjalustalla tai talousvyöhykkeellä sijaitsevassa rakennelmassa, ja joka sisältää tietoelementtejä, jotka ovat tarpeen maksettavan polkumyyntitullin ja/tai tasoitustullin kantamista tai 1 artiklan a tai b alakohdan mukaista raportointia ja/tai kirjaamista varten;

                        6)

                        ’velalla’ henkilön velvoitetta maksaa tarkasteltavana olevaan tuotteeseen sovellettava polkumyynti- ja/tai tasoitustullin määrä;

                        7)

                        ’vastaanottajalla’ henkilöä, jolla on lupa tai lisenssi harjoittaa liiketoimintaa jäsenvaltion mannerjalustalla tai talousvyöhykkeellä ja joka ottaa vastaan tarkasteltavana olevan tuotteen tekosaarella, kiinteässä tai kelluvassa rakennelmassa tai muussa kyseisellä mannerjalustalla tai talousvyöhykkeellä sijaitsevassa rakennelmassa tai on järjestänyt niiden vastaanottamisen;

                        8)

                        ’velallisella’ kaikkia henkilöitä, jotka ovat velvollisia maksamaan velan.

            3 artikla
            Vastaanottoilmoituksen antaminen

               1.   Kun tarkasteltavana oleva tuote otetaan vastaan tekosaarella, kiinteässä tai kelluvassa rakennelmassa tai muussa jäsenvaltion mannerjalustalla tai talousvyöhykkeellä sijaitsevassa rakennelmassa, vastaanottajan on annettava siitä vastaanottoilmoitus.

               2.   Vastaanottoilmoitus on annettava sähköisellä tietojenkäsittelymenetelmällä viipymättä ja viimeistään 30 päivän kuluttua tarkasteltavana olevan tuotteen vastaanottamisesta seuraaville tulliviranomaisille:

                           a)

                           kun tarkasteltavana oleva tuote tuodaan unionin tullialueelta, sen jäsenvaltion tulliviranomaiselle, jossa jälleenvienti-ilmoitus on hyväksytty tai jälleenvientitiedonanto tai poistumisen yleisilmoitus kirjattu;

                           b)

                           kun tarkasteltavana olevaa tuotetta ei tuoda unionin tullialueelta, sen jäsenvaltion tulliviranomaiselle, jolle mannerjalusta tai talousvyöhyke kuuluu.

               3.   Vastaanottoilmoituksessa on oltava liitteessä olevassa I osassa esitetyt tietoelementit, ja siihen on liitettävä kyseisiä tietoelementtejä tukevat asiakirjat.

               4.   Tulliviranomainen voi sallia, että vastaanottoilmoitus annetaan muulla menetelmällä kuin sähköisellä tietojenkäsittelymenetelmällä. Tällöin vastaanottajan on annettava liitteessä olevassa II osassa vahvistettavan paperilomakkeen alkuperäiskappale ja sen yksi jäljennös sekä lomakkeessa annettuja tietoelementtejä tukevat asiakirjat. Tulliviranomaisen on säilytettävä alkuperäiskappale. Tulliviranomaisen on palautettava jäljennös vastaanottajalle sen jälkeen, kun se on kirjannut vastaanottoilmoituksen ja vahvistanut sen vastaanottamisen.

               5.   Jäsenvaltioiden on käytettävä vastaanottoilmoituksessa olevia tietoja täyttääkseen asetuksen (EU) 2016/1036 14 artiklan 5 ja 5 a kohdan sekä asetuksen (EU) 2016/1037 24 artiklan 5 ja 5 a kohdan mukaiset kirjaamisvelvoitteensa sekä neuvoston asetuksen (EU) 2016/1036 14 artiklan 6 kohdan ja neuvoston asetuksen (EU) 2016/1037 24 artiklan 6 kohdan mukaiset raportointivelvollisuutensa komissiolle.

            4 artikla
            Velat

               1.   Velka syntyy, kun

                           a)

                           jälleenvienti-ilmoitus, jälleenvientitiedonanto tai poistumisen yleisilmoitus annetaan tarkasteltavana olevasta tuotteesta, mukaan lukien tarkasteltavana olevasta tuotteesta asetuksessa (EU) N:o 952/2013 tarkoitetulla sisäisellä jalostusmenettelyllä saadusta jalostetusta tuotteesta, joka on määrä tuoda unionin tullialueelta tekosaarelle, kiinteälle tai kelluvalle rakennelmalle tai jollekin muulle jäsenvaltion mannerjalustalla tai talousvyöhykkeellä sijaitsevalle rakennelmalle;

                           b)

                           unionin tullialueen ulkopuolelta tuotu tarkasteltavana oleva tuote otetaan vastaan tekosaarella, kiinteässä tai kelluvassa rakennelmassa tai muussa jäsenvaltion mannerjalustalla tai talousvyöhykkeellä sijaitsevassa rakennelmassa.

               2.   Edellä 1 kohdan a alakohdassa tarkoitetuissa tapauksissa velka syntyy jälleenvienti-ilmoituksen vastaanottohetkellä tai jälleenvientitiedonannon tai poistumisen yleisilmoituksen kirjaamishetkellä.
               Edellä 1 kohdan b alakohdassa tarkoitetuissa tapauksissa velka syntyy tarkasteltavina olevien tuotteiden vastaanottohetkellä.

               3.   Vastaanottaja on velallinen.
               Jos jälleenvienti-ilmoitus, jälleenvientitiedonanto, 1 kohdan a alakohdassa tarkoitettu poistumisen yleisilmoitus tai 4 kohdassa tarkoitettu vastaanottoilmoitus laaditaan sellaisten tietojen perusteella, joiden perusteella polkumyyntitullia ja/tai tasoitustullia ei kanneta kokonaan tai osittain, velallisena on myös henkilö, joka on antanut ilmoituksen tai tiedonannon laatimiseksi tarvittavat tiedot ja joka on tiennyt tai jonka olisi kohtuudella pitänyt tietää tällaisten tietojen olleen vääriä.
               Jos useampi henkilö on vastuussa samaan velkaan liittyvän polkumyynti- ja/tai tasoitustullin maksamisesta, he vastaavat yhteisvastuullisesti kyseisen määrän maksamisesta.

               4.   Vastaanottajan on annettava vastaanottoilmoitus viipymättä ja viimeistään 30 päivän kuluttua tarkasteltavana olevan tuotteen vastaanottamisesta. Edellä 3 artiklan 2, 3 ja 4 kohtaa sovelletaan.

               5.   Sovellettaessa 1 kohdan a alakohtaa jälleenvienti-ilmoituksessa, jälleenvientitiedonannossa tai poistumisen yleisilmoituksessa on oltava tiedot sen jäsenvaltion mannerjalustasta tai talousvyöhykkeestä, johon tarkasteltavana oleva tuote on määrä tuoda, käyttämällä komission täytäntöönpanoasetuksen (EU) 2015/2447 (5) liitteessä B olevan II osaston 2 kohdassa olevassa tietoelementissä 2/3 määriteltyä asiaankuuluvaa lisäviitekoodia.

               6.   Velka syntyy siinä paikassa, jossa vastaanottoilmoitus annetaan tai, jos sitä ei ole annettu 3 artiklan 2 kohdan tai 4 artiklan 4 kohdan mukaisesti, paikassa, jossa se olisi pitänyt antaa.

            5 artikla
            Polkumyynti- ja/tai tasoitustullin määrän laskeminen

               1.   Polkumyynti- ja/tai tasoitustullin määrä määritetään soveltuvin osin niiden tuontitullin laskemista koskevien asetuksen (EU) N:o 952/2013 sääntöjen perusteella, joita sovellettiin tarkasteltavana olevaan tuotteeseen ajankohtana, jona tarkasteltavana olevaan tuotteeseen liittyvä velka syntyi.

               2.   Kun tarkasteltavana oleva tuote on asetettu asetuksessa (EU) N:o 952/2013 tarkoitettuun sisäiseen jalostusmenettelyyn, sellaisia tarkasteltavana olevasta tuotteesta saatuja jalostettuja tuotteita koskeva velka, jotka jälleenviedään jäsenvaltion mannerjalustalle tai talousvyöhykkeelle, on laskettava sisäiseen jalostusmenettelyyn asetetun tarkasteltavana oleva tuotteen tariffiluokittelun, tullausarvon, määrän, luonteen ja alkuperän perusteella tarkasteltavana olevaa tuotetta koskevan tulli-ilmoituksen hyväksymishetkellä.

            6 artikla
            Velan ilmoittaminen, periminen, maksaminen, palauttaminen, peruuttaminen ja lakkaaminen sekä vakuuden asettaminen
            Velan ilmoittamisen, perimisen, maksamisen, palauttamisen, peruuttamisen ja lakkaamisen sekä vakuuden asettamisen osalta sovelletaan soveltuvin osin asetuksen (EU) N:o 952/2013 III osaston 2, 3 ja 4 luvun asiaankuuluvia säännöksiä.

            7 artikla
            Tulliviranomaisten tekemät tarkastukset

               1.   Tulliviranomaiset voivat tutkia tarkasteltavana olevaa tuotetta ja/tai ottaa siitä näytteitä, jos niiden on edelleen mahdollista tehdä niin, sekä tarkistaa jälleenvienti-ilmoituksessa, jälleenvientitiedonannossa, poistumisen yleisilmoituksessa tai vastaanottoilmoituksessa annettujen tietojen oikeellisuus ja täydellisyys ja todentaa mahdollisten liiteasiakirjojen olemassaolo, aitous, tarkkuus ja voimassaolo.

               2.   Tulliviranomaiset voivat tutkia velallisen tilit ja muun kirjanpidon, joka koskee tarkasteltavana olevaan tuotteeseen liittyviä toimia tai kyseisiin tuotteisiin liittyviä aiempia tai myöhempiä kaupallisia toimia.

               3.   Jos on olemassa näyttöä siitä, että henkilö ei ole noudattanut jotakin tässä asetuksessa säädetyistä velvoitteista, tulliviranomaiset voivat tutkia kyseisen henkilön tilit ja muun kirjanpidon, joka koskee tarkasteltavana olevaan tuotteeseen liittyviä toimia tai kyseisiin tuotteisiin liittyviä aiempia tai myöhempiä kaupallisia toimia.

               4.   Edellä 1, 2 ja 3 kohdassa tarkoitetut tarkastukset ja tutkimukset voidaan tehdä tavaroiden haltijan tai haltijan edustajan tiloissa taikka sellaisen muun henkilön tiloissa, joka osallistuu suoraan tai välillisesti näihin toimiin liiketoiminnallisissa yhteyksissä tai jolla on hallussaan kyseiset asiakirjat ja tiedot liiketoiminnallisista syistä.

            8 artikla
            Asiakirjojen ja muiden tietojen säilyttäminen sekä maksut ja kustannukset
            Asiakirjojen ja muiden tietojen säilyttämiseen sovelletaan soveltuvin osin asetuksen (EU) N:o 952/2013 51 artiklaa.
            Maksuihin ja kustannuksiin sovelletaan soveltuvin osin asetuksen (EU) N:o 952/2013 52 artiklaa.

            9 artikla
            Voimaantulo ja soveltaminen
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan neljän kuukauden kuluttua sen julkaisemisesta.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 2 päivänä heinäkuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 176, 30.6.2016, s. 21.

            (2)  EUVL L 176, 30.6.2016, s. 55.

            (3)  EYVL L 179, 23.6.1998, p. 3.

            (4)  Euroopan parlamentin ja neuvoston asetus (EU) N:o 952/2013, annettu 9 päivänä lokakuuta 2013, unionin tullikoodeksista (EUVL L 269, 10.10.2013, s. 1).

            (5)  Komission täytäntöönpanoasetus (EU) 2015/2447, annettu 24 päivänä marraskuuta 2015, unionin tullikoodeksista annetun Euroopan parlamentin ja neuvoston asetuksen (EU) N:o 952/2013 tiettyjen säännösten täytäntöönpanoa koskevista yksityiskohtaisista säännöistä (EUVL L 343, 29.12.2015, s. 558).

            LIITE

               VASTAANOTTOILMOITUS

            I OSA

               Tietoelementit

            Vastaanottajan on annettava sähköisesti vastaanottoilmoitus, jossa on oltava seuraavat tietoelementit:

                        1)

                        Vastaanottajan nimi, osoite ja EORI-numero

                        2)

                        Ilmoitetun tarkasteltavana olevan tuotteen kuvaus, tavaran koodi – Taric-koodi ja Taric-lisäkoodi (tarvittaessa), brutto- ja nettomassa, määrä lisäpaljousyksikkönä (tarvittaessa), alkuperämaan koodi ja/tai tarvittaessa lähetysmaan koodi (1)

                        3)

                        Toimivaltainen jäsenvaltio (ks. 3 artiklan 2 kohta ja 4 artiklan 4 kohta)

                        4)

                        Tähän vastaanottoilmoitukseen sovellettavien asetusten tai vireillepanoilmoitusten numerot
                        Sovellettava toimenpide

                                    —

                                    Polkumyynti-/tasoitustullitilastot

                                    —

                                    Vireillepanoilmoitus

                                    —

                                    Kirjaaminen

                                    —

                                    Väliaikainen polkumyyntitulli

                                    —

                                    Väliaikainen tasoitustulli

                                    —

                                    Lopullinen polkumyyntitulli

                                    —

                                    Lopullinen tasoitustulli

                        5)

                        Netto, vapaasti mannerjalustalla tai talousvyöhykkeen rajalla -hinta.

                        6)

                        Väliaikaisen ja/tai lopullisen polkumyynti- ja/tai tasoitustullin määrän laskeminen tarvittaessa

                        7)

                        Tarkasteltavana olevan tuotteen vastaanottopäivä ja tarvittaessa MRN

                        8)

                        Esitetyt asiakirjat, todistukset ja luvat, lisäviitteet (kauppalasku on liitettävä, jos tarkasteltavana oleva tuote on myyty)

                        9)

                        Päiväys, vastaanottajan nimi ja allekirjoitus

                  Tulliviranomaiset voivat sallia, että nämä tietoelementit annetaan käyttämättä sähköisiä tietojenkäsittelymenetelmiä. Tällöin vastaanottajan on käytettävä paperilomaketta ”Vastaanottoilmoitus”.
            II OSA

               Lomake

            Teksti kuva

               EUROOPAN UNIONI
               Vastaanottoilmoitus
               (Tullivälineen perustamisesta neuvoston asetuksen (EU) 2016/1036 14 a artiklan ja neuvoston asetuksen (EU) 2016/103724 a artiklan täytäntöönpanemiseksi 2 päivänä heinäkuuta 2019 annetun komission täytäntöönpanoasetuksen (EU) 2019/1131 3 ja 4 artikla)
               Alkuperäiskappale
               Ainoastaan toimivaltaisten tulliviranomaisten käyttöön
               1. Vastaanottajan tunnistenumero (vastaanottajan nimi, osoite ja EORI-numero)
               2. Ilmoitettu tarkasteltavana oleva tuote
               Tavaran koodi – Taric-koodi (ja tarvittaessa Taric-lisäkoodi)
               Alkuperämaan koodi ja/tai tarvittaessa (1) lähetysmaan koodi
               Brutto- ja nettomassa
               Määrä lisäpaljousyksikkönä (tarvittaessa)
               Tarkasteltavana olevan tuotteen kuvaus
               3. Toimivaltainen jäsenvaltio (ks. 3 artiklan 2 kohta ja 4 artiklan 4 kohta)
               4. Tähän vastaanottoilmoitukseen sovellettavien asetusten tai vireillepanoilmoitusten numerot
               Sovellettava toimenpide (soveltuva kohti rastitetaan)
               Polkumyynti-/tasoitustullitilastot
               Vireillepanoilmoitus
               Kirjaaminen
               Väliaikainen polkumyyntitulli
               Väliaikainen tasoitustulli
               Lopullinen polkumyyntitulli
               Lopullinen tasoitustulli
               5. Netto, vapaasti mannerjalustalla tai talousvyöhykkeen rajalla -hinta

            Teksti kuva

               ALKUPERÄISKAPPALE
               6. Polkumyynti- ja/tai tasoitustullin määrän laskeminen tarvittaessa
               7. Tarkasteltavana olevan tuotteen vastaanottopäivä ja tarvittaessa MRN
               8. Esitetyt asiakirjat, todistukset ja luvat, lisäviitteet (kauppalasku on liitettävä, jos tarkasteltavana oleva tuote on myyty)
               9. Päiväys Vastaanottajan nimi Vastaanottajan allekirjoitus
               (1) Jos polkumyynnin tai tukien vastaiset toimenpiteet on laajennettu koskemaan tuotteita, jotka lähetetään muusta maasta kuin siitä, johon toimenpiteitä sovelletaan kiertämistä koskevan tutkimuksen jälkeen.
               AINOASTAAN TULLIN KÄYTTÖÖN
               Jäsenvaltion toimivaltaisten tulliviranomaisten huomautuksia
               Vastaanottoilmoituksen vastaanottopäivä ja kirjaamisnumero
               Alennetun tullin tai hintasitoumuksen soveltamista koskeva kauppalasku (soveltuva kohta rastitaan)
               Sen vähimmäistuontihinnan noudattaminen, joka määritellään polkumyynti-/tasoitustullin alennuksen/vapautuksen raja-arvona (soveltuva kohti rastitaan)
               Muita huomauksia
               Päiväys Nimi Allekirjoitus Leima/Osoite

               Huom.

            Vastaanottoilmoituksen jäljennöksen teksti:

               ”Vastaanottajan jäljennös”

               (1)  Jos polkumyynnin tai tukien vastaiset toimenpiteet on laajennettu koskemaan tuotteita, jotka lähetetään muusta maasta kuin siitä, johon toimenpiteitä sovelletaan kiertämistä koskevan tutkimuksen jälkeen.